ডনগিরি (চলচ্চিত্র)
ডনগিরি ২০১৯ সালে মুক্তিপ্রাপ্ত একটি বাংলাদেশি অপরাধ-প্রণয়ধর্মী পূর্ণদৈর্ঘ্য চলচ্চিত্র। শাহ আলম মন্ডল পরিচালিত, জোসেফ শতাব্দীর চিত্রনাট্য'র উপর নির্মিত এই চলচ্চিত্রটি এস.এস কথাচিত্র ইন্টারন্যাশনালের ব্যানারে যৌথভাবে প্রযোজনা করেছেন শাহ আলম মন্ডল ও মনির হোসেন ইলিয়াস। কেন্দ্রীয় চরিত্রে অভিনয় করেছেন বাপ্পি চৌধুরী, আনিসুর রহমান মিলন ও এমিয়া এমি। এই চলচ্চিত্রের মাধ্যমে এমিয়া এমি'র 'মূল নায়িকা' হিসেবে অভিষেক ঘটে। ২০১৬ সালে চলচ্চিত্রটির নির্মাণ ও সম্পাদনা সম্পন্ন হয়। ১৮ অক্টোবর, ২০১৯ তারিখে চলচ্চিত্রটি বাংলাদেশের প্রেক্ষাগৃহ সমূহে মুক্তি পায়। মুক্তি পাওয়ার পর প্রথম দুই সপ্তাহ 'ডনগিরি' উল্লেখযোগ্য দর্শক টেনেছে, তবে সমালোচকদের কাছে ভাল অভ্যর্থনা পায়নি।